burgasdotpro/wikipedia huggingface dataset:
Majstrovstvá Ázie v pozemnom hokeji žien 2009

Majstrovstvá Ázie v pozemnom hokeji žien 2009 boli v poradí 7. Majstrovstvá Ázie v pozemnom hokeji žien, ktoré organizuje Ázijská federácia pozemného hokeja (ASHF). Konali sa od 29. októbra8. novembra 2009 v Bangkoku, v Thajsku, za účasti rekordných 11 tímov. Pohár AHF, ako kvalifikačné podujatie na Majstrovstvá Ázie, ktorý sa mal organizovať na Srí Lanke v roku 2008, bol zrušený z bezpečnostného rizika po sérii bômb v Kolombo. Ázijských majstrovstiev sa zúčastnili preto všetky družstvá, ktoré o ne prejavili záujem. Zápasy sa hrali v Queen Sirikit Sports Centre. Titul si druhýkrát vybojovalo družstvo Číny, keď vo finále zvíťazilo nad Indiou.
Turnaj zároveň slúžil ako kvalifikácia na Majstrovstvá sveta 2010, ktoré sa uskutočnili v Argentíne. Kvalifikovali sa na ne 2 najlepšie družstvá. Ďalšie 3 družstvá sa kvalifikovali na Interkontinentálny pohár 2010 (kvalifikačný turnaj na MS 2010).
Účastníci.
Pozn: Číslo v zátvorke udáva umiestnenie v medzinárodnom rebríčku FIH v roku 2009.
Základná škola (Prešov, Májové námestie 1)

Základná škola Májove námestie je základná škola nachádzajúca sa v Prešove na sídlisku Sekčov. Budova školy patrí k najväčším školám v meste Prešov z pohľadu počtu žiakov, veľkosti areálu a zastavanej plochy. Škola má výhodnú polohu, uprostred sídliska, v tichom prostredí plnom zelene. Nachádza sa mimo hlavnej komunikácie, čo výrazne vplýva na bezpečnosť žiakov.
História školy.
Škola začala písať svoju históriu 4. februára 1985. Pri svojom vzniku mala 16 tried a navštevovalo ju 496 žiakov. Od školského roku 1985/1986 bola do prevádzky daná školská jedáleň spolu s novými odbornými učebňami, bežeckou dráhou a ihriskami. V školskom roku 1986/1987 bol uvedený do prevádzky nový výukový bazén. V školskom roku 2005/2006 sa ku škole pričlenila zrušená Základná škola Zimná. Škola tým získala ďalšie priestory na vyučovanie a telocvičňu. V danom školskom roku navštevovalo školu 1185 žiakov v 43 triedach. Od roku 2007 bazén na škole spravuje mesto Prešov pod názvom — Slaný bazén Delfín. V roku 2008 škola pričlenila žiakov zo zrušenej Základnej školy Bernolákova. 
Súčasnosť školy.
Momentálne na škole prebieha rekonštrukcia ktorá sa začala začiatkom decembra 2013. Termín ukončenia bol marec 2015.
Polykaón (Messénia)

Polykaón ("Polykaón") je v gréckej mytológii syn Leleka z Lelegie, bol prvý messénsky kráľ.
Polykaón bol synom Leleka, panovníka na území neskoršej Lakónie, ktorú počas jeho vlády pomenovali po ňom a taktiež aj jej obyvateľstvo. Nástupcom trónu v Lelegii sa stal jeho starší syn Myles a mladší Polykaón sa oženil s Messénou, dcérou argejského kráľa Triopa a založil dynastiu kráľov v krajine na juhozápade Peloponézu, ktorá dostala názov po jeho manželke. Sídelným mestom prvého messénskeho kráľa sa stalo novozaložené mesto Andania.
Polykaón a Myles mali aj sestru Therapnu, po ktorej mene bol neskôr odvodený názov v starovekej obce v Lakónii.
Miziakivski Chutory

Miziakivski Chutory () je dedina ("село") na Ukrajine vo Vinnyckom rajóne Vinnyckej oblasti. Žije tu 2283 obyvateľov.
Pozemný hokej na Juhoamerických hrách 2014

Pozemný hokej na Juhoamerických hrách 2014 (zároveň to boli Majstrovstvá Južnej Ameriky v pozemnom hokeji 2014) bol turnaj v pozemnom hokeji v rámci multišportového podujatia Juhoamerických hier 2014. Konal sa v Santiagu, v Čile od 8. do 16. marca 2014, za účasti 6 mužských a 6 ženských tímov. Turnaj v pozemnom hokeji sa na hrách organizoval iba druhýkrát. Zápasy sa hrali na štadióne Colegio San José de Chiclayo. V oboch kategóriách zvíťazili reprezentácie Argentíny.
Tento turnaj bol zároveň kvalifikáciou na hokejový turnaj Panamerických hier 2015, ktoré sa uskutočnia v Toronte. Kvalifikovali sa naň 2 najlepšie družstvá z oboch kategórií.
Adynamia

Adynamia je svalová slabosť spôsobená poruchou funkcie nervovosvalovej platničky. Najznámejšou chorobou s touto príčinou je myasténia gravis.
Adyton

Adyton je označenie zasvätenej časti, resp. priestoru chrámu, ktorý nie je prístupný verejnosti. 
V gréckych chrámoch to bol obvykle priestor v jeho zadnej časti, prístupný iba kňazom. V pravoslávnych chrámoch to bola miestnosť oddelená ikonostasom, kam smeli vstúpiť iba kňazi a vládcovia.
Pohár AHF v pozemnom hokeji mužov 1997

Pohár AHF v pozemnom hokeji 1997 bol 1. Pohár AHF v pozemnom hokeji mužov, ktorý organizuje Ázijská federácia pozemného hokeja (ASHF) a slúžil ako kvalifikácia na Majstrovstvá Ázie 1999. Konal sa od 22.30. novembra 1997 v Hongkongu, za účasti 7 tímov. Zvíťazilo domáce družstvo Hongkongu, ktoré sa spolu s druhým Ománom kvalifikovalo na hlavné podujatie Majstrovstiev Ázie v roku 1999. Po neskoršom odstúpení Ománu ho nahradila v roku 1999 Srí Lanka.
Glaukos (syn Aipyta)

Glaukos ("Glaukos", ) je v gréckej mytológii syn a nástupca messénskeho kráľa Aipyta.
Podľa antického autora Pausania, kráľovské žezlo v Messénii po Aipytovi prevzal jeho syn Glaukos, ktorý sa podobne ako otec snažil vládnuť spravodlivo a múdro. Na rozdiel od neho však kládol väčší dôraz na náboženský život. Ako prvý z Dórov založil kult boha Dia v Ithómé a jeho syn Isthmios pokračoval v otcových šľapajach, keď dal v messénskom kráľovstve postaviť niekoľko významných svätýň.
Pohár AHF v pozemnom hokeji mužov 2002

Pohár AHF v pozemnom hokeji 2002 bol v poradí 2. Pohár AHF v pozemnom hokeji mužov, ktorý organizuje Ázijská federácia pozemného hokeja (ASHF) a slúžil ako kvalifikácia na Majstrovstvá Ázie 2003. Konal sa od 6.14. júla 2002 v Hongkongu, za účasti 7 tímov. Pôvodne sa malo na turnaji predstaviť aj družstvo Uzbekistanu a turnaj sa mal hrať v 2 základných skupinách s play-off. Jediným nováčikom turnaja bolo družstvo Iránu. Hongkong bol organizátorom mužského Pohára AHF druhýkrát, keď predtým hostil turnaj v roku 1997. Zvíťazilo domáce družstvo Hongkongu, ktoré sa ako jediné aj kvalifikovalo na hlavné podujatie Majstrovstiev Ázie v roku 2003.
Dótadas

Dótadas ("Dótadas") môže byť:
Pohár AHF v pozemnom hokeji mužov 2008

Pohár AHF v pozemnom hokeji 2008 bol v poradí 3. Pohár AHF v pozemnom hokeji mužov, ktorý organizuje Ázijská federácia pozemného hokeja (ASHF) a slúžil ako kvalifikácia na Majstrovstvá Ázie 2009. Konal sa od 14.22. júna 2008 v Singapure, za účasti 9 tímov. Nováčikmi turnaja bola trojica družstievBangladéš, Brunej a Thajsko. Zvíťazil Bangladéš, ktorý sa spolu s Ománom kvalifikoval na hlavné podujatie Majstrovstiev Ázie v roku 2009. Neskôr sa Omán účasti na hlavnom podujatí vzdal a nahradila ho Srí Lanka. Nakoniec aj tá pred turnajom odstúpila.
Háj (Bratislava)

Háj je zalesnený kopec nad lokalitou Podháj v bratislavskej mestskej časti Lamač. Z kopca je výhľad na pôvodnú a sídliskovú časť Lamača i na susednú Dúbravku.
V lete 2013 bol pri príležitosti 1150. výročia príchodu sv. Cyrila a Metoda na Veľkú Moravu na kopci postavený 7 m vysoký drevený dvojkríž, ktorý vysvätil 3. júla 2013 farár Miroslav Michalka. Pôvodný 3,8 m vysoký kríž z útleho a kôry zbaveného kmeňa stromu bol zachovaný a presunutý o niekoľko metrov vedľa.
Na kopci sa nachádza veľmi jednoduchá krížová cesta. Jednotlivé zastavenia predstavujú skaly s namaľovanými červenými rímskymi číslicami.
Lamačské miestne zastupiteľstvo v rozpočte na rok 2014 schválilo aj peniaze na revitalizáciu kopca ako časť z 6000 € na revitalizáciu verejných priestranstiev.
Alexandra Daddariová

Alexandra Anna Daddariová (; * 16. marec 1986, New York, Spojené štáty) je americká filmová a televízna herečka, známa predovšetkým úlohou Annabeth z filmovej série "Percy Jackson: Zlodej blesku" a "Percy Jackson: More oblúd".
Po babke (Frieda Anna Szuchy) má slovenský pôvod, prastarí rodičia boli z okolia Kežmarku, pradedo (Jacob Szuchy-Suchý) z Krížovej Vsi, prababka (Anna M. Gondžar) z Kežmarku.
Pohár AHF v pozemnom hokeji žien 1997

Pohár AHF v pozemnom hokeji žien 1997 bol 1. Pohár AHF v pozemnom hokeji žien, ktorý organizuje Ázijská federácia pozemného hokeja (ASHF) a slúžil ako kvalifikácia na Majstrovstvá Ázie 1999. Konal sa od 6.14. decembra 1997 v Singapure, za účasti 6 tímov. Zvíťazilo družstvo Kazachstanu, ktoré sa spolu s ďalšími troma družstvami kvalifikovalo na hlavné podujatie Majstrovstiev Ázie v roku 1999. Neskôr však Singapur a Srí Lanka na hlavné podujatie nenastúpili.
Tank

Tank môže byť:
Kláštor Souvigny

Kláštor Souvigny () je kláštor v obci Souvigny vo francúzskom departemente Allier v srdci bývalej provincie Bourbonnais. V stredoveku bol kláštor jedným z piatich najstarších dcérskych kláštorov kláštora v Cluny a významným pútnickým miestom.
Bol založený medzi rokmi 915-920, keď Aymer Bourbonský venoval kláštoru v Cluny pozemok na ktorom sa začalo stavať prepošstvo. Po úmrtí dvoch významných opátov Maiola z Cluny a Odila z Cluny, ktorí boli v kláštornom kostole pochovaní, sa kláštor stal významným pútnickým miestom. Hrob svätého Maiola sa stal cieľom mnohých nešťastníkov postihnutých tzv ohňom sv. Antona. Kostol zasvätený sv. Petrovi a Pavlovi musel pojať väčšie množstvo veriacich a tak došlo k rozšíreniu podľa vzoru Cluny III. 
Bourbonskí vojvodovia si zvolili prepošstvo ako svoju rodinnú nekropolu. Medzi pochovanými je Ľudovít II. s manželkou Annou z Auvergne, Ján I., Karol I. s manželkou Anežkou Burgundskou, Ján II., Peter II. s manželkou Annou Francúzskou a dcérou Zuzanou a Karol III..
Pohár AHF v pozemnom hokeji žien 2003

Pohár AHF v pozemnom hokeji žien 1997 bol v poradí 2. Pohár AHF v pozemnom hokeji žien, ktorý organizuje Ázijská federácia pozemného hokeja (ASHF) a slúžil ako kvalifikácia na Majstrovstvá Ázie 2004. Konal sa od 18.26. januára 2003 v Singapure, za účasti 5 tímov. Nováčikmi turnaja boli družstvá Pakistanu a Thajska. Singapur bol organizátorom Pohára AHF druhýkrát, keď predtým hostil turnaj v roku 1997. Zápasy sa hrali na štadióne Delta Sports Stadium. Zvíťazilo družstvo Hongkongu, ktoré sa spolu s druhou Srí Lankou kvalifikovalo na hlavné podujatie Majstrovstiev Ázie v roku 2004. Neskôr však Hongkong na hlavné podujatie nenastúpil a nahradil ho Singapur.
Na turnaji sa pôvodne mali predstaviť aj Filipíny, pár dní pred ním však ich hlavný sponzor odstúpil. Pre pakistanské družstvo žien to bol prvý medzinárodný turnaj, na ktorom sa predstavilo, ale druhé medzinárodné vystúpenie, keď v roku 1996 odohralo priateľské stretnutia v Číne.
Isthmios (syn Glauka)

Isthmios ("Isthmios", ) je v gréckej mytológii syn a nástupca messénskeho kráľa Glauka.
Antický autor Pausanias uvádza, že následníkom messénskeho kráľa Glauka bol jeho syn Isthmios, ktorý viedol podobnú politiku ako otec, vo svojom kráľovstve sa venoval vo zvýšenej miere náboženskému životu. V meste Farai dal postaviť svätyne na počesť Machaónových synov Nikomacha a Gorgasa. Jeho následníkom sa stal syn Dótadas.
Graptemys pseudogeographica kohnii

Graptemys pseudogeographica kohnii je sladkovodná korytnačka, ktorá patrí medzi zástupcov rodu Graptemys. Ten má celkovo 12 druhov, z ktorých niektoré sa delia na poddruhy. Tak je tomu aj pri druhu Graptemys pseudogeographica, ktorého poddruhom je tento zástupca.
Opis.
Ide o sladkovodnú korytnačku, ktorej typickým znakom je žltá kresba na hlave za očami v tvare písmena V; ďalej znak v tvare kosáčika mesiaca, ktorý je za okom a vedie až pod jeho úroveň. Na hlave a na nohách má žlté prúžky. Na pancieri má chrbtový kýl, ktorý prechádza do zubovitých výbežkov. Na pancieri má kresbu, ktorá pripomína mapu. Samice sú veľké až 20-25 cm a sú oveľa väčšie ako samce, ktoré majú len 12-15 cm. Žije 20-30 rokov. Aktívna je cez deň. Je neagresívna, vďaka tomu možno chovať aj viac jedincov naraz. Je veľmi dobrý plavec.
Medzinárodne chránená nie je, s výnimkou USA, kde sa stupeň ochrany líši podľa jednotlivých štátov.
Potrava.
Hoci je bylinožravec, menším množstvom mäsitej stravy nepohrdne. Vyžaduje rozmanitú potravu, v ktorej sú zastúpené ryby, hmyz, menšia časť rastlinnej potravy napríklad listy púpavy lekárskej, sušené byliny, ovocie alebo zelenina. Najmä rastúce mláďatá potrebujú dostatok všetkých esenciálnych látok.
Reprodukcia.
Hniezdi skôr v neskorých jarných mesiacoch, v máji až júni. Samica znáša viac znášok v jednej sezóne, zvyčajne až 4 vajíčka, ktoré sú podlhovasté a majú tvrdú škrupinu. Vajíčka potom zarýva do jamiek na brehu. Pri chove v zajatí je liahnutie vajíčok pomerne jednoduché. Treba vhodný inkubátor a substrát pre inkubáciu vajec. Znesené vajíčka sa v inkubátore z 2/3 zahrabú do substrátu.
Výskyt.
Vhodným biotopom sú pre ňu jazerá, riečne systémy, tône aj zaplavené polia. Jej prirodzeným prostredím sú malé pokojné, teplé a zarastené povodia, bohaté na hmyz a ryby. Obýva juhovýchod Spojených štátov, predovšetkým povodie rieky Mississippi. Žije v štátoch Kentucky, Tennessee, Mississippi, Alabama, Georgia a ďalších štátoch USA.
Chov v zajatí.
Chová sa v paludáriu, kde je väčšia vodná plocha a menšia súš. Potrava sa podáva do vody, nie na súš. Je možné podávať kompletné granulované zmesi a sušené krmivo pre vodné korytnačky. Ku kŕmnej dávke sa ale musia pravidelne pridávať vitamíny a minerály. Najmä u mláďat je nutné dbať na prísun vitamínov A, D3 a minerálnych látok; pri ich nedostatku sú náchylné k vzniku rachitídy. Do vody sa môžu umiestniť celé sépiové kosti. Mláďatá je potrebné kŕmiť každý deň, najlepšie niekoľkokrát. Dospelé korytnačky by mali mať 2-3 dni v týždni pôst. Pri nevhodnom alebo príliš jednotvárnom kŕmení sa korytnačky nebudú správne vyvíjať.
Teplota lokálneho výhrevného miesta na súši by mala byť 35-40 °C, teplota vody 26-28 °C. Teplota vody aj vzduchu je u vodných korytnačiek veľmi dôležitá. Ak by sa chovali v chladnej vode, hrozí zakrpatenie a veľká náchylnosť k chorobám. Ako substrát je vhodný jemný štrk alebo piesok, ktorým sa vyplní 1/3 akvaterária, aby vznikla súš, slúžiaca ako kladisko na znášky vajec. Tiež je nutné pravidelne čistiť vodu, aby nedošlo k zaplesneniu.
Kuora žltookrajová

Kuora žltookrajová ("Cuora flavomarginata") je korytnačka z čeľade Bataguridae. Patrí medzi sladkovodné korytnačky a jej meno, "C. flavomarginata", súvisí so schopnosťou posunúť plastrón na okraj karapaxu, čo je umožnené väzmi, ktoré spájajú karapax a plastrón.
Opis.
Má vysoko klenutý pancier. Karapax a plastrón má tmavo hnedej farby, okrem krémovo žltého pruhu na stavovcovom kýle. Okraj plastrónu je ľahko svetlejšie pigmentovaný kvôli okrajovým štítkom. Končatiny majú hnedú farbu. Horná časť hlavy je svetlo zelená, po stranách hlavy je žltá široká linka začínajúca za okom. Pokožka na hlave a medzi končatinami má svetlejšiu ružovú farbu. Na predných končatinách majú päť pazúrov, na zadných štyri.
Rozlíšiť samca od samice je obťažné. Samce majú väčší chvost, ktorý má takmer trojuholníkový tvar.
Potrava.
Patrí medzi všežravce. Živí sa dážďovkami, slimákmi, drobnými rybkami, ale aj ovocím a zeleninou. Listovú zeleninu ignoruje. V júni sú jej hlavnou korisťou bezstavovce, larvy a slimáky.
Reprodukcia.
Tento druh sa krížil s "Mauremys japonica" v zajatí, a s "Geoemyda japonica" v zajatí i vo voľnej prírode.
Výskyt.
Nachádza sa v strednej Číne (Chu-nan, Che-nan, An-chuej, Chu-pej, Čchung-čching, východnej S’-čchuan, Če-ťiang a provincii Ťiang-su) spravidla po odvodnení rieky Jang-c’-ťiang. Žije tiež v Taiwane a v Japonsku, konkrétne na ostrovoch Rjúkju, Ishigaki a Iriomote.
Korytnačka kaspická

Korytnačka kaspická ("Mauremys caspica") je druh korytnačky z čeľade "Bataguridae" a patrí medzi sladkovodné korytnačky. Známe sú tiež jej poddruhy, a to východný, západný a balkánsky.
Opis.
Karapax má šedo-olivovú farbu, plastrón (spodná časť panciera) žltú s čiernymi škvrnami. Na hlave má pozdĺžne prúžky, ktoré pokračujú aj na krk a končatiny. Má čeľuste bez zubov, namiesto nich má na stlačenie potravy pevné doštičky z rohoviny. Dobre šplhá po kameňoch. Je veľká asi 20 až 24 cm (karapax). Rada sa slní, na najmenšie vyrušenie však reaguje rýchlym útekom do vody. Zimu prečkáva na dne v bahne. Má neagresívny charakter, teda ju možno chovať v zajatí aj s ďalšími korytnačkami.
Potrava.
Patrí medzi dravce. Živí sa prevažne mäsitou stravou, väčšinou rybami, vodným hmyzom, vodnými ulitníkmi, obojživelníkmi, mäkkýšmi a červami. Prijíma aj rastlinnú potravu, vodné rastliny, byliny a riasy. V strave hlavne musí byť dostatok vitamínov a minerálnych látok, zvlášť mláďatá potrebujú dostatok všetkých esenciálnych látok.
Reprodukcia.
Samica kladie 9-12 vajec, mláďatá sa liahnu asi po 60 dňoch.
Výskyt.
Obýva juhovýchod Európy, a teplé oblasti Ázie. Vyskytuje sa v štátoch Turecko, Irán, Irak, Chorvátsko, Bulharsko, Cyprus, a Izrael. Prirodzeným prostredím sú pre ňu potoky, rieky, rybníky a jazerá, najlepšie s hustým porastom bohatým na vodný hmyz a ryby. Nemá rada rýchlo tečúce vody a na súš vylieza len kvôli znáške vajec alebo slneniu.
Kráľovský palác v Osle

Kráľovský palác v nórskom hlavnom meste Oslo () je historická aj súčasná oficiálna rezidencia nórskej kráľovskej rodiny. Bol postavený v 1. polovici 19. storočia ako nórska rezidencia švédsko-nórskeho kráľa Karola XIV. Jána.
Palác navrhol v Dánsku narodený architekt Hans Ditlev Franciscus Linstow (1787-1851) na základe rozhodnutia nórskeho parlamentu z roku 1821. Základný kameň položil nórsky kráľ v roku 1825 a stavba bola dokončená v roku 1849.
Všetci vládcovia spojených kráľovstiev Švédska a Nórska sídlili po väčšinu času v Štokholme a palác v Osle využívali len občasne. Prvým trvalým obyvateľom paláca sa stal až v roku 1905 prvý vládca samostatného Nórska Haakon VII. Za vlády Olava V. (1957-1991) nebol palác udržiavaný a chátral. Masívna a drahá renovácia iniciovaná jeho následníkom a súčasným nórskym kráľom Haraldom V. vyvolala v Nórsku kritiku verejnosti, ale výrazným spôsobom zlepšila stav paláca. Od roku 2002 je palác prístupný verejnosti v rámci turistických prehliadok.
Bochonyky

Bochonyky () je dedina ("село") na Ukrajine vo Vinnyckom rajóne Vinnyckej oblasti. Žije tu 1690 obyvateľov.
Osborne House

Osborne House bola letná rezidencia britskej kráľovskej rodiny v Cowes na ostrove Wight v Anglicku. 
Dejiny.
Sídlo dali vybudovať kráľovná Viktória a jej manžel, princ Albert v rokoch 1845-1851 podľa projektu Thomasa Cubitta. Inšpiráciou pre architekta boli talianske renesančné paláce.
V rokoch 1890-1891 tu prebehli stavebné úpravy, prízemie bolo zariadené s využitím mnohých prvkov pochádzajúcich z Indie, ktorej bola Viktória cisárovnou. Druhé poschodie bolo sídlom najmladšej kráľovninej dcéry, princeznej Beatrix s rodinou. Viktória považovala Osborne za jedno zo svojich najobľúbenejších sídiel, zvlášť potom, ako v roku 1861 ovdovela. Trávila tu každé Vianoce a 22. januára 1901 tu zomrela.
Viktóriin nástupca, kráľ Eduard VII., považoval objekt za príliš vzdialený od Londýna, príliš drahý na prevádzku a nepotrebný, sám radšej odpočíval v Sandringham House; daroval teda zámok národu. 
Prakticky to znamenalo, že apartmány kráľovnej zostali v pôvodnom stave, sprístupnené ako jej súkromné múzeum len pre členov kráľovskej rodiny. Zvyšnú časť objektu prevzala armáda. V rokoch 1903-1921 tu bola škola dôstojníkov vojenského námorníctva a v období prvej svetovej vojny aj stredisko rekonvalescencie pre ranených dôstojníkov. Neskôr sa jedno krídlo stalo opatrovateľským domom pre vojakov vo výslužbe a zvyšok bol premenený na múzeum, teraz už prístupné širokej verejnosti. Koncom 90. rokov 20. storočia bolo rozšírené na celý objekt - prístupné sú budova aj záhrady; terajšia kráľovská rodina zvyčajne využíva na letný pobyt zámok v Balmorale v Škótsku. 
V súčasnosti sídlo patrí "English Heritage". Je zariadené najcennejšími anglickými pamiatkami v majetku Ministerstva kultúry a väčšinu roka je prístupné verejnosti.
Terrapene ornata

Terrapene ornata je korytnačka z čeľade vodnice ("Emydidae").
Opis.
Dorastá až do 20 cm. Môže sa dožiť aj 100 rokov. Jej sfarbenie je hnedé až olivovo hnedé. Väčšinou má nepravidelné, pozdĺžne, žlté alebo oranžové škvrny. Plastrón má žltý až hnedý s tmavými škvrnami. Dospelé korytnačky sa môžu do panciera úplne uzavrieť. Hlavu a nohy má škvrnité. Samce majú červenú dúhovku, samice majú dúhovku šedú alebo hnedú. Na silných nohách má 4 pazúry. Hlavu má hranatú.
Jej najväčšou zaujímavosťou je kĺb, ktorý priečne prebieha brušnou časťou panciera a umožňuje "uzavretie" panciera zatiahnutím jeho časti. Zaujímavé je tiež rozlíšenie pohlavia farbou očí; samci ich majú červenohnedo, samičky žltkasto sfarbené.
Potrava.
Patrí medzi všežravce. Živí sa prevažne mäsitou potravou, ako sú slimáky a ďalšie suchozemské mäkkýše. Rastlinnú potravu pojedá len pre doplnenie živín. Zvláštnou pochúťkou sú pre ňu huby, z ktorých žerie aj jedovaté druhy. Jed obsiahnutý v hubách jej neškodí, ukladá sa však v tkanivách a môže ohroziť predátorov (vrátane človeka), ak korytnačku skonzumujú.
Výskyt.
Bežne sa vyskytuje na východe Spojených štátov, v Mexiku, medzi západnými prítokmi rieky Mississippi, kde sa zdržuje v trávnatých krajoch blízko vody. V zime prezimuje vo vode, kam sa tiež vydáva za prílišného tepla.
Chov.
K chovu tejto korytnačky sa používa terárium s rozmermi dna minimálne 60×60 cm, lepšie však väčšie. Ako substrát je najvhodnejšia hrabanka alebo rašelina, a to v pomerne silnej vrstve, pretože sa do nej korytnačka rada zahrabáva. Predovšetkým pre mláďatá je nevyhnutnosťou zdroj svetla, pod ktorý sa umiestňuje väčší plochý kameň, na ktorom sa korytnačka vyhrieva. Hoci ide o suchozemskú korytnačku, rada sa kúpe a potrebuje veľa piť. Preto je dôležité vybaviť terárium nádržkou alebo aspoň väčšou miskou s vodou (tak veľkou, aby sa do nej celá korytnačka vošla a mohla z nej pohodlne vyliezť). Pri pokuse o odchov je nutné zvieratá zazimovať. Táto korytnačka patrí medzi veľmi dlhoveké druhy. Pri vhodnej starostlivosti sa môže dožiť viac ako 120 rokov.
Alexandr Sergejevič Kuchtarov

Por. Ing. Alexandr Sergejevič Kuchtarov (; * 1905, Nazarevo, Moskovská oblasť† 9. december 1944, Sečovce) bol sovietsky strojársky inžinier a dôstojník Červenej armády.
Životopis.
Pôvodne pracoval v moskovskej továrni na výrobu ťažkej techniky. Počas druhej svetovej vojny bol veliteľom palebnej čaty 3. batérie 1. delostreleckého oddielu 852. delostreleckého pluku 276. streleckej divízie 11. streleckého zboru 1. gardovej armády 4. Ukrajinského frontu Červenej armády.
Zomrel na západnom okraji Sečoviec ppod. 9./10. decembra 1944 v bitke o Dargovský priesmyk, na palebnom stanovišti 3. batérie, počas delostreleckého prepadu delostrelectva protivníka. Spolu s ním boli zabití ďalší 2 príslušníci batérie, ďalších 5 utrpelo zranenia. Bol pochovaný pravdepodobne na mieste smrti, blízko delostreleckej batérie, neskôr v roku 1945 exhumovaný a prenesený na miestny kresťanský cintorín. V roku 1946 boli jeho pozostatky na základe nariadenia Povereníctva vnútra ČSR exhumované a prenesené na ústredný vojenský cintorín Červenej armády v Michalovciach.
Micubiši J8M

Micubiši J8M "Šúsui" ( ~ Ostrý meč) bol prototyp raketového stíhacieho lietadla Japonského cisárskeho námorného letectva.
Ku koncu druhej svetovej vojny zakúpili Japonci od Tretej ríše licenčnú výrobu typu Messerschmitt Me 163. Zásielka, ktorá bola dopravovaná námornou cestou do Japonska, však bola v dôsledku námornej blokády Spojencov stratená. Zostalo len niekoľko kusov raketových motorov a príručka na obsluhu lietadla. Aj s takými podkladmi dokázali japonskí konštruktéri postaviť prototyp raketového lietadla J8M "Šúsui" počas jedného roka a pripraviť ho ku skúškam v júli 1945. Skúšky prototypov však neprebiehali dobre a hneď prvé lietadlo bolo zničené. Vojna teda skončila skôr, než sa stíhačky podarilo doviesť k bojovej použiteľnosti. Celkovo bolo vyrobených 7 prototypov.
Wartenbergovo koliesko

Wartenbergovo koliesko alebo neurologické koliesko je lekárska pomôcka, ktorú vynašiel lekár Robert Wartenberg, a ktorá sa používa v neurológii na skúmanie citlivosti kože na dotyk. 
Výzorom je podobné radielku na krájanie pizze, ide o otočne uložený disk s relatívne ostrými hrotmi, ktorým sa s rôznym tlakom prechádza po koži. Vyrába sa z kovu alebo plastu.
Pri miernom tlaku je použitie relatívne bezbolestné a skôr príjemné, pri veľkom tlaku ale môže byť jeho použitie aj veľmi bolestivé. Jeho použitie je neškodné, ak nie je na koliesko použitý skutočne extrémny tlak.
Podobný test taktilného vnímania je napríklad súčasťou testovania príznakov diabetickej neuropatie. Bežnejšie sa ale vykonáva napríklad Semmes - Weinsteinovými monofilamentmi (vláknami, tyčinkami) a štetinkou. Pri vyšetrení sa sleduje schopnosť rozlíšenia bodového dotyku od plošného dotyku.
Nelekárske využitie.
Mimo lekárskej praxe ide o pomôcku v BDSM. Prechádzanie ostnatým kolieskom po koži spôsobuje šteklivú bolesť a vzrušenie. Hroty sú pritom dostatočne ostré na to, aby ich tlak bol stimulujúci, a pritom dostatočne tupé na to, aby pri štandardnom zaobchádzaní nehrozilo prepichnutie kože.
Líška horská

Líška horská alebo pes horský () je juhoamerický mäsožravec. 
Charakteristika.
Je to druhá najväčšia juhoamerická psovitá šelma hneď po vlkovi hrivnatom. Vyskytuje sa v horách (až do výšky 4 800 m) a trávnatých pláňach na území Ekvádoru, Peru, Bolívie, Argentíny a Čile. Umelo bola vysadená na Falklandách.
Táto šelma váži 5-13 kg a má šedivú až oranžovú farbu srsti s bielou škvrnou na brade a na chrbte má výrazný tmavý pruh. Sfarbenie sa môže ešte líšiť podľa toho, kde presne jedinec žije. Vzhľadom je líška horská veľmi podobná líške hrdzavej.
Líška horská loví predovšetkým drobné hlodavce, králiky, vtáky a jašterice. Niekedy sa živí aj ovocím alebo loví ovce a iné hospodárske zvieratá, preto je prenasledovaná človekom. V niektorých oblastiach jej početné stavy ubúdajú, ale v súčasnosti tento druh nie je bezprostredne ohrozený vyhynutím.
Neustetten

Neustetten je nemecká samosprávna obec v okrese Tübingen v spolkovej krajine Bádensko-Württembersko. Nachádza sa v kultúrnom regióne Gäu severovýchodne od toku rieky Neckar.
Tvoria ju tri miestne časti: Wolfenhausen, Nellingsheim a Remmingsheim. Vznikla ich spojením 1. decembra 1971.
Jej názov je odvodený od predchádzajúcej osady "Stetten", ktorá stála na mieste dnešnej časti Wolfenhausen.
Jacob Huysmans

Jacob Huysmans (* 1633 - † 1696, Londýn, Spojené kráľovstvo) bol flámsky portrétny maliar, ktorý sa po svojom príchode do Anglicka stal jedným z najmódnejších umelcov na dvore anglického kráľa Karla II. Jeho najznámejšími obrazmi sú portréty Izaaka Waltona a manželky Karla II., kráľovnej Kataríny z Braganzy (obe sú vystavené v Národnej galérii v Londýne).
Bol žiakom Gillesa Backereela a Fransa Woutersa a do Anglicka prišiel zrejme z Antverp. Jeho prvé diela boli napodobeniny prác Anthonisa van Dycka. Ako rímsky katolík bol favorizovaný Katarínou z Braganzy. Keď Samuel Pepys (námorný minister) navštívil 26. augusta 1664 jeho ateliér vo Westminsteri, vykreslil ho ako "„maliara, ktorý prekonáva Lillyho“" (Lely bol najpopulárnejší maliar portrétov v Anglicku 2. polovice 17. storočia). Huysmansov najdôležitejší portrét Kataríny z Braganzy," "Kráľovná Katarína ako pastierka"" z roku 1664, bol jedným z obrazov, ku ktorým sa vzťahoval Pepysov výrok.
Zomrel v Jermyn Street v Londýne v roku 1696. Pochovaný bol v kostole sv. Jakuba na Piccadilly.
Dótadas (mytológia)

Dótadas ("Dótadas") je v gréckej mytológii syn a nástupca messénskeho kráľa Isthmia.
Dótadas, podľa antického autora Pausania, prevzal kráľovské žezlo v Messénii po otcovi Isthmiovi. Pausanias ďalej uvádza, že Dótadas dal počas svojej vlády postaviť prístav v meste Mothóné. Nástupcom Dótada sa stal jeho syn Sybotas.
Mothóné

Mothóné alebo Mothóna ("Mothóné") môže byť:
Sybotas

Sybotas ("Sybotas") je v gréckej mytológii syn a nástupca messénskeho kráľa Dótada.
Podľa antického autora Pausania, Sybotas prevzal kráľovské žezlo v Messénii po otcovi Dótadovi. Sybotas počas svojej vlády zaviedol, aby sa každoročná výročná obeť messénskeho kráľa konala pri rieke Pamisos. Obeť sa konala na počesť hrdinu Euryta, syna Melanea z Oichalie a dovtedy sa vykonávala v meste Andania. Nástupcom Sybota sa stal jeho syn Fintas.
Pamisos

Pamisos môže byť:
Korytnačka (formácia)

Korytnačka () je pôvodne rímska bojová formácia, špecifické zoskupenie peších vojakov za štítmi.
Vojaci sú pevne zomknutí do pravidelného útvaru. Prvý rad kryje svojimi štítmi prednú líniu, bočné rady boky a ostatní vojaci používajú štíty k ochrane útvaru zhora, čím vytvárajú efekt a dojem korytnačieho panciera, chrániaceho celý útvar. Táto formácia sa používala hlavne vtedy, keď bol oddiel pri postupe vystavený silnej nepriateľskej streľbe, napríklad pri obliehaní. Nevýhody tejto formácie spočívajú v tom, že je pomalá v pohybe a znemožňuje vojakom účinný boj muža proti mužovi. Na druhej strane v okamihu, kedy by mal tento boj nastať, už je zvyčajne znemožnený účinný zásah lukostrelcov a je možné korytnačku zrušiť.
Starovekí Peržania a ďalší nepriatelia používali proti tejto formácii s úspechom primitívne zápalné bomby - hlinené nádoby obsahujúce vysoko horľavý olej. Horiaci olej prenikol medzerami medzi štítmi a prilepil sa na vojakoch, ktorí potom mali problém udržať štíty v správnej polohe.
Take on Me

„Take on Me“ je skladba nórskej synthpopovej skupiny a-ha. Zložili ju členovia skupiny a produkoval ju Alan Tarney. Skladba bola vydaná ako singel z ich debutového štúdiového albumu "Hunting High and Low" (1985). Skladba v sebe kombinuje synthpop s nástrojmi ako akustické gitary, klávesy a bicie.
Pôvodne bola skladba nahraná v roku 1984 a v novembri 1985 dosiahla 2. miesto v britskom rebríčku UK Singles Chart.
Kompozícia.
„Take on Me“ je synthpopová skladba, ktorá obsahuje nástroje ako akustické gitary, klávesy a syntetizátory. Jej tempo je veľmi rýchle a má hodnotu 170 úderov za minútu. Je napísaná v tónine B Dórskeho modusu, harmonický postup je Bm-E-A-Dmaj7-C#m7. Spevák Morten Harket spieva nad dva a pol oktávy. 
Ako refrén pokračuje, Harketov hlas má najvyššie tóny, pričom dosahuje falzet a na konci dosahuje najvyššiu notu (E5).
Želva (album)

Želva je prvý radový album kapely Olympic. Album vyšiel v roku 1968 na LP v duálnej mono a stereo verzii a konkrétna stereo verzia je považovaná za raritnú. Neskôr bolo vydané aj na CD a MC (1991) a s niekoľkými bonusmi tiež v reedícii v Zlatej edícii Supraphonu v roku 2004. V roku 2013 vyšiel album opäť na LP s replikou pôvodného obalu a stredových labelov, doplnený o brožúru so všetkými variantami obalov tohto albumu na LP, MC a CD.
Zoznam skladieb.
Želva bola remastrovaná v roku 2004 a doplnená o sedem bonusov.
Bonusy.
Ako bonusy boli použité nahrávky zo singlov:
Želnavská hornatina

Želnavská hornatina je geomorfologický podcelok v severovýchodnej časti Šumavy. Rozprestiera sa na ploche 179 km² a má priemernú nadmorskú výšku Na západe a na juhu susedí s Vltavickou brázdou, na severe s Prachatickou hornatinou a na východe s Českokrumlovskou vrchovinou. Hornatina je plochá. Ide o homogénnu vrasno-zlomový horský masív, so zvyškami zarovnaného povrchu vo vrcholových partiách a s príkrymi okrajovými svahmi (na východe zlomový svah). Vyskytujú sa tu početné skalné útvary periglaciálneho zvetrávania a odnosu žúl.
Geologická stavba.
Želnavská hornatina je v severnej časti tvorená granulitmi moldanubika. V južnej časti sa nachádzajú porfyrovité žuly moldanubického plutónu.
Najvyššie vrcholy.
Celkom je v tomto geomorfologickom podcelku 28 tisícoviek.
V rôznych mapách bývajú k vrcholom uvedené iba geodetické body, tie však nemusia byť na skutočne najvyššom mieste vrcholu. Napr. tak môže byť Lysá považovaná mylne za vyšší ako Knížecí stolec.
Geomorfologické okrsky.
Hornatina sa člení na dva geomorfologické okrsky:
Vodstvo.
V Želnavskej hornatine pramení Blanice a Olšina. Celé územie tak patrí do povodia Vltavy.
Steve Gibb

Stephen Thadius Crompton Gibb (* 1. december 1973, Londýn, Anglicko) je britský hudobník, syn Barryho Gibba z Bee Gees. Hudobnú kariéru začínal v projektoch No Name Yet, ZEX, Skillet Head a The Underbellys. Neskôr pôsobil v skupinách 58, Black Label Society, Crowbar, Down a Kingdom of Sorrow.
Željko Šturanović

Željko Šturanović (, * 31. január 1960, Nikšić – † 30. jún 2014) bol čiernohorský politik. Bol premiérom Čiernej Hory v rokoch 2006-2008 a bol tak druhým premiérom samostatnej Čiernej hory. Rezignoval zo zdravotných dôvodov.
V predchádzajúcej vláde Mila Đukanovića, v rokoch 2001-2006, zastával funkciu ministra spravodlivosti. Bol predstaviteľom sociálnodemokraticky orientovanej Demokratickej socialistickej strany Čiernej hory ("Demokratska partija socijalista Crne Gore"), roku 2007 bol zvolený za jej podpredsedu. Vyštudoval právo na univerzite v Podgorici.
Sascha Gerstner

Sascha Gerstner (* 2. apríl 1977) je nemecký hudobník a skladateľ. Ovláda hru na gitaru, klávesy a spev. V rokoch 1998 až 2001 hral so skupinou Freedom Call, s ktorou nahral dva albumy. Od roku 2002 je gitarista power metalovej skupiny Helloween, do ktorej ho kontaktoval producent Charlie Bauerfeind.
Knock Nevis

Knock Nevis, predtým ako Happy Giant, Jahre Viking, Seawise Giant, Oppama a nakoniec ako Mont, bol japonský supertanker a zároveň najdlhšia loď na svete, ktorú postavili lodenice Sumitomo Heavy Industries v Tokiu v roku 1976. Mal najväčšiu DWT akú kedy loď mala. Jeho objem pri plnom naložení bol 657 019 ton, čo je najviac zo všetkých druhov lodí. Jeho ponor bol 24,6 metra a tak nebol schopný preplávať Lamanšský prieliv, Suezský prieplav alebo Panamský prieplav. Celkovo bol považovaný za najväčšiu loď aká bola kedy postavená, a zároveň ako najväčší samohybný objekt postavený človekom. Počas Iránsko-irackej vojny bol potopený, avšak neskôr bol zachránený, opravený a opäť uvedený do prevádzky. Neskôr bol používaný ako FPSO a kotvila na pobreží Kataru v Perzskom zálive (Al Shaheen Oil Field).
Tanker bol predaný indickej demolačnej spoločnosti, ktorá ho premenovala na "Mont" pre jeho poslednú plavbu v decembri 2009. Po jeho vyčistení bol presunutý na breh v meste Alang v štáte Gudžarát v Indii, kde bol rozobratý.
Veľkostný rekord.
Knock Nevis bol najdlhšou loďou aká kedy bola postavená, pričom bola dlhšia ako výška mnohých vysokých mrakodrapov na svete. Hoci bol o trochu menší ako budova Tchaj-pei 101 s výškou 509,2 metra, avšak je dlhší ako výška budovy Petronas Towers, ktoré majú výšku 452 metrov.
Knock Nevis sa zúčastnil relácie "Jeremy Clarkson's Extreme Machines" televízie BBC pod názvom "Jahre Viking". Podľa jeho kapitána S. K. Mohana, dosahoval v dobrom počasí maximálnu rýchlosť 16,5 uzla (30,6 km/h), z tejto rýchlosti zastaví po 8,9 kilometra a jeho polomer otočenia v dobrom počasí predstavoval približne 3,2 kilometra.
Željko Komšić

Željko Komšić (* 20. január 1964) je politikom v Bosne a Hercegovine. 1. októbra 2006 bol zvolený ako zástupca Chorvátov na štvorročné obdobie do Predsedníctva Bosny a Hercegoviny. 3. októbra 2010 bol zvolený do tejto funkcie znovu.
Študoval na univerzite v Sarajeve a neskôr na Diplomatickej škole Edmunda A. Walsha pri Georgetown University vo Washingtone. V priebehu bosnianskej vojny slúžil Komšić v Armáde Republiky Bosna a Hercegovina a dostal Zlatú ľaliu - najvyššie vojenské vyznamenanie udeľované bosniansku vládou. Po vojne vstúpil do politiky ako primátor Sarajeva, potom pracoval ako veľvyslanec Bosny a Hercegoviny vo Juhoslovanskej zväzovej republike a dvakrát ako starosta mestskej časti Novo Sarajevo.
Profesiou je právnik, je predsedom strany Demokratska fronta.
Rádiom ovládaný model

Rádiom ovládaný model, alebo RC model (z anglického Radio Controlled model) je zariadenie, ktoré je ovládané na diaľku s využitím rádiových vĺn. Ovládanie pomocou rádiových vĺn sa používa u všetkých typoch modelov a hračiek, ako napr. RC automobil, RC lietadlo, RC helikoptéra, RC loď, RC ponorka, alebo RC vlak.
História.
Ako prvý dokázal pomocou rádiových vĺn ovládať loď Nikola Tesla v roku 1898. Počas druhej svetovej vojny výrazným spôsobom vzrástol vývoj technológie diaľkového ovládania pomocou rádia. Luftwaffe túto technológiu používala na navádzanie bômb proti lodiam. V tridsiatych rokoch 20. storočia bratia Bill a Walt Goodovi zkonštruovali prvé lietadlo na zábavu ovládane rádiovými vlnami s využitím vákuových elektrónok.
Dizajn.
RC elektronika pozostáva z troch hlavných elementov:
Diaľkový ovládač, ktorý slúži na vysielanie pokynov pomocou rádiových vĺn. Má ovládacie páčky, tlačidla a prepínače a väčšinou sa drží v rukách.
Diaľkový prijímač, ktorý je namontovaný v RC modeli. Prijíma a spracováva signál z diaľkového ovládača. Súčasťou diaľkového prijímača, ako aj vysielača je anténa, ktorá premieňa elektrický signál na elektromagnetické vlnenie a opačne.
Akčný člen, ktorý signál prijatý diaľkovým prijímačom premieňa na mechanický pohyb, alebo inú formu energie. Akčný člen môže byť napr. servo, elektromotor, svetlo a podobne. Počet akčných členov v modeli udáva počet kanálov RC ovládania.
Frekvencie.
V Európe sú povolené tieto frekvencie na použitie pre RC modely:
Masová produkcia.
Existuje tisíce RC modelov. Dajú sa rozdeliť do dvoch hlavných skupín: Hračky pre deti a profesionálne hobby RC modely. Hlavný rozdiel medzi nimi je modularita komponentov hobby RC modelov. Hračkárske RC modely na rozdiel od hobby RC modelov majú zvyčajne zjednodušený prijímač vrátane serva na jednej doske plošného spoja. Medzi najväčších výrobcov RC modelov patrí MJXtoys, WLtoys, Futaba, Blade, E-Flite, Himoto, Revell,Traxxas
Typy.
RC lietadla.
Rádiom ovládané lietadla (RC lietadla).
RC Tanky.
Rádiom ovládané tanky (RC Tanky).
RC Auta.
Rádiom ovládané automobily (RC Auta).
RC Vrtuľníky.
Rádiom ovládané helikoptéry (RC Vrtuľníky).
RC Lode.
Rádiom ovládané lode (RC Lode).
RC Ponorky.
Rádiom ovládané ponorky (RC Ponorky).
RC Bojové roboty.
Rádiom ovládané bojové roboty (RC Bojové roboty).
Zdroj pohonu.
Spaľovacie motory.
Spaľovacie motory používané pre RC modely sú typicky dvojtaktné so špeciálne namiešaným palivom. Veľkosť RC motoru je bežne od mini motorov s objemom 0,02 cm³ až po veľké s objemom 4 cm³. Od roku 1976 sú k dispozícií aj štvortaktné spaľovacie motory pre RC modely s objemom 3,5 cm³ až 35 cm³.
Spaľovacie motory produkujú veľké množstvo výfukových plynov ako aj nadmerný hluk v porovnaní s elektrickými motormi.
Elektromotory.
Elektromotor je najčastejší druh pohonu pre RC modely. Elektromotor je napájaný batériou zvyčajne typu NI-MH, LiOn, alebo LiPo. RC modely sú poháňané klasickým jednosmerný (DC motor) elektromotorom, alebo takzvaným „brushless“ motorom. Brushless motory poskytujú vyšší výkon aj točivý moment v porovnaní s jednosmerným motorom, vzhľadom na veľkosť a váhu motoru.
Omni Trio

Rob Haigh (* Sheffield, Anglicko), viac známy ako Omni Trio, je anglický drum and bassový hudobník. Taktiež sa venuje experimentálnej hudbe, ambientu, alebo house music. 
Najviac sa preslávil svojim účinkovaním na anglickej značke Moving Shadow. Jeho kompozície "Renegade Snares" alebo "Feel Good" sú považované za zásadné práce v oblasti Jungle music. Neskôr sa začal venovať atmosférickému subžánru drum and bassu.
Plavčík

Plavčík môže byť:
Plavucha

Plavucha je priezvisko, pozri Plavucha (priezvisko), napr.:
Plavucha (priezvisko)

Plavucha je slovenské priezvisko. Najčastejšie je (s výrazným odstupom) v obci Detvianska Huta (okres Detva).
Známi nositelia.
Pozri v článku Plavucha.
Aeolosauridae

Aeolosauridae je vyhynutá čeľaď sauropódomorfov zo skupiny Titanosauria. Vyskytovali sa v období vrchnej kriedy (pred približne 93 až 65 Ma) na územiach dnešnej Brazílie a Argentíny.
Zástupcovia.
Do čeľade sú radené tieto rody:
Plaucha

Plaucha môže byť:
Plaucha (priezvisko)

Plaucha je slovenské priezvisko. Najčastejšie je v okresoch Nitra, Poltár, Rimavská Sobota a Lučenec bez výraznejšieho výskytu v niektorej z obcí. V Česku sa vôbec nevyskytuje.
Známi nositelia.
Pozri v článku Plaucha.
Lost (skladba)

„Lost“ je skladba amerického speváka-skladateľa Franka Oceana. Bola vydaná ako štvrtý singel z jeho debutového albumu "Channel Orange". Skladbu napísali Ocean, Micah Otano a Malay, ktorý ju aj produkoval.
Kompozícia.
„Lost“ je R&amp;B a popová skladba s tempom 125 úderov za minútu. Skladba je napísaná v tónine G-mol.
Plauché

Plauché (alebo nepresne "Plauche") môže byť:
Plavec (priezvisko)

Plavec (o význame pozri Plavec) je slovenské a české priezvisko. Najčastejšie je v okrese Banská Bystrica, najviac v Banskej Bystrici a obci Králiky. V Česku je najčastejšie v mestách Příbram, Jihlava, Praha a Dobříš.
Známi nositelia.
Pozri v článku Plavec.
Petrovický

Petrovický je priezvisko, pozri Petrovický (priezvisko), napr.:
Contemporary R&amp;B

Contemporary R&amp;B, tiež známy ako R&amp;B, je hudobný žáner, ktorý v sebe kombinuje prvky rhythm and blues, popu, soulu, funku a hip-hopu.
Hoci skratka "R&amp;B" pochádza z tradičnej hudby rhythm and blues, dnes je termín najčastejšie používaný na označenie štýlu Afroamerickej hudby od poklesu popularity disca v 80. rokoch. Vokalisti Contemporary R&amp;B sú známy využívaním melizmatického spevu, ktorý spopularizovali speváci ako Michael Jackson, Stevie Wonder, Whitney Houston a Mariah Carey.
História.
Contemporary R&amp;B je definované ako hudba, ktorá vznikla začiatkom 80. rokov, a je kombináciou soulu, rocku, funku, hip-hopu, post-disca, jazzu a popu. Žáner je definovaný elektronickou štruktúrou, hip-hopom inšpirovaným rytmom a jemnými vokálmi. Niekedy sa objavuje aj rockový gitarový riff či saxofónové sólo (dodáva piesni jazzovú atmosféru).
Začiatkom 90. rokov prebehlo spojenie Contemporary R&amp;B so štýlmi hip-hop, neo-soul, dance, z čoho vznikol hip-hop soul.
Majstrovstvá Afriky vo volejbale mužov 2013

Majstrovstvá Afriky vo volejbale žien 2013 boli v poradí 19. Majstrovstvá Afriky vo volejbale mužov, ktoré organizuje Africká volejbalová konfederácia (CAVB). Konali sa od 22.27. septembra 2013 v Súse, v Tunisku, za účasti 6 tímov. Tunisko hostilo africký šampionát mužov piatykrát, keď predtým to bolo v rokoch 1967, 1976, 1987 a 1995 (všetky v Tunise). Všetky zápasy sa odohrali v aréne Salle Olympique de Sousse s kapacitou 3 000 divákov. Titul obhájil Egypt, pre ktorý to bolo už siedme prvenstvo.
Tieto majstrovstvá boli zároveň kvalifikáciou na Pohár majstrov 2013. Kvalifikovalo sa naň iba víťazné družstvo.
Účastníci.
Pozn: V zátvorke je uvedené aktuálne umiestnenie v medzinárodnom rebríčku FIVB k 22. júlu 2013.
Výsledky.
Play-off sa nehralo.
Orechový rad

Orechový rad je ulica:
Národná knižnica

Národná knižnica môže byť:
Országh

Országh môže byť:
Čínska národná knižnica

Čínska národná knižnica (, "Čung-kuo kuo-ťia tchu-šu-kuan") je najväčšia knižnica v Ázii a jedna z najväčších knižníc na svete so zbierkou vyše 26,3 milióna zväzkov kníh. 
Má celosvetovo najväčšiu zbierku čínskej literatúry. Sídli v troch budovách v mestskom obvode Chaj-tien v Pekingu, hlavnom meste Číny. V najstaršej sídli od roku 1931, staršia budova bola dokončená v roku 1987 a nová budova v roku 2008.
Bola založená čchingskou správou 24. apríla 1909 pod názvom Knižnica hlavného mesta (, ).
K oficiálnemu otvoreniu došlo až v druhej polovici roka 1912 po Sinchajskej revolúcii. Od roku 1916 má knižnica právo povinného výtlačku.
Ország

Ország je priezvisko, pozri Ország (priezvisko), napr.:
Orság

Orság je priezvisko, pozri Orság (priezvisko), napr.:
Sübedej

Bagatur Sübedej (; * 1175† 1248) bol vojenský stratég a generál mongolských vojsk chánov Čingisa, jeho syna Ögedeja a vnuka Güjüka.
Viedol vyše 20 kampaní, v ktorých porazil alebo si podrobil 32 národov a etník, zvíťazil v 65 bitkách. Dobyl a zabral väčšie územie než ktorýkoľvek veliteľ pred ním. Bol hlavným veliteľom Mongolského vpádu do Uhorska v rokoch 12411242.
Majstrovstvá Afriky v pozemnom hokeji 2013

Majstrovstvá Afriky v pozemnom hokeji 2013 boli v poradí 10. Majstrovstvá Afriky v pozemnom hokeji, ktoré organizuje Africká federácia pozemného hokeja (AFHF). Konali sa od 18. do 23. novembra 2013 v Nairobi, v Keni za účasti 4 mužských a 4 ženských tímov. Nováčikom turnaja bolo ženské družstvo Tanzánie. Zimbabwe sa na turnaji nepredstavilo, keďže sa mu nepodarilo získať 120 000 Z$ na dopravu a logistiku tímov. Kvôli finančným problémom stiahli svoju prihlášku aj Seychely. Keňa bola hostiteľom afrického šampionátu druhýkrát, predtým to bolo v roku 1993, tiež v Nairobi. Všetky zápasy sa hrali na štadióne City Park Hockey Stadium. Titul obhájili obe družstvá Južnej Afriky.
Turnaj bol zároveň kvalifikáciou na Majstrovstvá sveta 2014, ktoré sa uskutočnili v Holandsku. Kvalifikovali sa na ne iba víťazné družstvá.
Pôvodny termín.
Turnaj sa mal organizovať od 26. septembra5. októbra, za účasti 5 mužských a 6 ženských tímov. Pôvodne sa mali zúčastniť mužské a ženské družstvá Nigérie a Namíbie, ale 2 dni pred turnajom sa z neho odhlásili. 
Mužské družstvo Egypta sa pôvodne ani nemalo zúčastniť, kvôli politickým problémom v krajine sa z neho odhlásilo. Dôvod preloženia termínu konania podujatia boli teroristické útoky v nákupnom centre v Nairobi.
Účastníci.
Pozn: Číslo v zátvorke udáva umiestnenie v medzinárodnom rebríčku FIH k 7. júlu 2013.
Pozn: Číslo v zátvorke udáva umiestnenie v medzinárodnom rebríčku FIH k 30. júnu 2013.
Pavuk

Pavuk je priezvisko, pozri Pavuk (priezvisko), napr.:
Pavuk (priezvisko)

Pavuk (o význame pozri pavúk) je slovenské a ukrajinské priezvisko. Na Slovensku je časté najmä vo východných okresoch, najviac v Bardejove, Prešove a Nižom Žipove (okres Trebišov).
Známi nositelia.
Pozri v článku Pavuk.
Pauk

Pauk môže byť:
Pauk (priezvisko)

Pauk je priezvisko. V slovanských jazykoch a ich nárečiach má význam pavúk. Na Slovensku je najčastejšie je v Rišňovciach (okres Nitra) a na Kysuciach – v Kysuckom Novom Meste, Nesluši a Krásne nad Kysucou. V Česku je najčastejšie v Žamberku.
Známi nositelia.
Pozri v článku Pauk.
Pauko

Pauko je priezvisko, pozri Pauko (priezvisko), napr.:
Pavko

Pavko môže byť:
Pavko (priezvisko)

Pavko je slovenské a ukrajinské priezvisko odvodené od mena Pavol. Na Slovensku je najčastejšie v Klenovci (okres Rimavská Sobota) a Revúcej.
Známi nositelia.
Pozri v článku Pavko.
Pavka

Pavka môže byť:
Pavka (priezvisko)

Pavka je české a slovenské priezvisko. Na Slovensku je najrozšírenejšie v Skalici a Holíči, častejšie je v Česku, najmä v mestách Hodonín a Veselí nad Moravou.
Známi nositelia.
Pozri v článku Pavka.
Ľubomír Orság

Ľubomír Orság môže byť:
Zoznam prezidentov Kráľovskej spoločnosti

Prezident Kráľovskej spoločnosti (PRS) je volený predstaviteľ Kráľovskej spoločnosti v Londýne. Súčasný prezident je Paul Nurse.
Funkcia sa udeľuje členom vedeckej komunity Britského spoločenstva na obdobie piatich rokov. Je jedným z najvyšších vyznamenaní, ktoré môže vedec získať.
G-funk

G-funk alebo gangsta-funk je subžáner hip-hopu, ktorý vznikol z West coast gangsta rapu začiatkom 90. rokov.
Charakteristika.
G-funk využíva viacvrstvové a melodické syntetizátorové zvuky, pomalé hypnotické groove, hlboké basy, ženské vokály v pozadí a rozsiahle samplovanie P-Funkových skladieb. Textový obsah záleží na konkrétnom interpretovi, ale najčastejšie hovorí o sexe, drogách, násilí, ženách a niekedy aj o láske.
Jaroslav Vlnka

Jaroslav Vlnka (* 18. október 1971, Bánovce nad Bebravou) je slovenský literárny kritik a spisovateľ. 
Životopis.
V rokoch 1992 – 1997 študoval na Filozofickej fakulte Univerzity Komenského v Bratislave slovenský jazyk a literatúru. V roku 2004 absolvoval doktorandské štúdium na Pedagogickej fakulte UK v Bratislave. Recenzie, odborné články, básne a prozaické útvary uverejňoval v časopisoch "Slovenské pohľady", "Knižná revue", "Dotyky", "Literárny týždenník", "Romboid" a i. Člen Slovenského centra PEN a Spolku slovenských spisovateľov.
Tvorba.
Debutoval básnickou zbierkou "Verše na raňajky "(Bratislava : Odkaz, 2000), za ktorú získal prémiu Ceny Ivana Kraska od Literárneho fondu SR. V nasledujúcej zbierke "Púšť"(Bratislava : Vydavateľstvo Spolku slovenských spisovateľov, 2005), poukazuje na situáciu človeka, ktorý sa pokúša v určitých kultúrno-historických súradniciach vytvárať hodnotový systém na základe súladu svedomia a ľudskej prirodzenosti.“ Vydal vedeckú monografiu "Pavel Bunčák a poézia nadrealizmu "(Trnava : UCM, 2011) o tvorbe známeho príslušníka generačno-poetického hnutia nadrealizmu, ktorým v tridsiatych a štyridsiatych rokoch 20. storočia vyvrcholili avantgardné tendencie v slovenskej literatúre. Je autorom súboru štúdií, odborných článkov a recenzií (katolícka moderna, nadrealisti, Osamelí bežci) "Zastávky na znamenia "(Martin : Matica slovenská, 2012). Napísal novelu zo súčasnosti, ale i z čias španielskej občianskej vojny "Mŕtvy jazyk" (Martin : Matica slovenská, 2014). Novela "Podvečer v Saigone" (Bratislava : VSSS, 2018) sa odohráva v malom priemyselnom meste (Partizánske) a zobrazuje rôzne zmeny turbulencie porevolučnej doby, napr. konflikt s vietnamskými robotníkmi. Edične pripravil knihy Božena Slančíková-Timrava: "Za koho ísť a iné prózy "(Bratislava, Perfekt, 2005), Martin Kukučín: "Rysavá jalovica a iné prózy "(Bratislava : Perfekt, 2005).